刘学箕
妾薄命
佳人命薄今古悲，苦乐在人知者谁。
镜莺窥损春黛眉，洞房不出藏绣帷。
二十许嫁豪家儿，阿爷已受筐篚仪。
心旌暗许良人随，那知中道前议非。
父母反覆志愿达，嫁归只得随身衣。
金币妆饰无所赍，妇德妇容虽守持。
阿姑色厉妯娌嗤，良人轻贱恩意亏。
春波似鸳鸯斋，春风不如双燕飞。
妾非无声不敢啼，妾非无泪不敢垂。
此身自恨生不时，怨仇父母将何为。
不知携将六尺帛，黄泉冥行与世辞。
父母安用深致思，此身期与良人知。